# Indeks največjega števila

M. Lokar

**Tema**: Uporaba tabel

**Problem**: Imamo nekaj pločevink, opremljenih s številkami od 0 do denimo 12. V pločevinkah so listki s števili. Radi bi ugotovili številko tiste pločevinke, ki vsebuje največje število.

NOSILNA AKTIVNOST: Poiščimo algoritem za ta problem … »Hands on«. Potem ko imamo na tabli zapisan algoritem, naj skupina dijakov pripravi nov primerek … v pločevinke da liste s poljubnimi vrednostmi, ki jih ostali ne poznajo. Ali bo algoritem poiskal pravega.

**Možnosti**:

* Pločevinke so opremljene s številkami od 1 dalje. Možnost razgovora o indeksiranju od 0, od 1, … [verjetno bolje kasneje, ko imamo kodo«
* Namesto pločevink imamo listke, ki so »pripeti« na tablo. Na eni strani so indeksi, na drugi vrednosti.
* Če le ne gre drugače, na tablo »narišemo« tabelo, nad tabelo indekse in v tablo vrednosti

1. S pomočjo ChatGPT sestavi 4 različne funkcije, ki realizirajo ta algoritem. Prepiši jih in si jih oglej (izvedi na par primerih).
2. V BingChat izvedi isto. Ali oba primera orodij UI vrneta enak (zelo podoben) nabor funkcij? Iz nabora vseh ponujenih funkcij jih izberi 5, po možnosti čim bolj različnih.
3. Pri katerih so uporabljene funkcije in prijemi, ki jih ne poznaš? Opiši te nove funkcije in prijeme. Za vsako navedi kak primer uporabe (izven tega algoritma).
4. Preveri, če vse na vsaj 5 primerih vrnejo iste podatke.
5. Preveri, kaj se pri vseh 4 funkcijah zgodi, če sta v tabeli dve največji števili. Je rezultat (pri vseh 4 funkcijah) vedno enak? Razloži, zakaj bi se lahko zgodilo, da ni!
6. Poišči primer podatkov, kjer funkcije dajo različne (a pravilne podatke).
7. **RAZGOVOR O TEM (kaj narediti, če je več največjih števil)**
8. Popravi vse 4 funkcije tako, da v primeru več največjih števil vrnejo indeks prvega v tabeli. Pri tem si lahko pomagaš s ChatGPT, a točno opiši kaj in zakaj se je spremenilo? Ne pozabi skrbno preveriti novih funkcij!
9. Popravi vse 4 funkcije tako, da v primeru več največjih števil vrnejo indeks zadnjega v tabeli. Je to možno za vse uporabljene prijeme?
10. Sedaj pa te funkcije spremeni tako, da vrnejo tabelo vseh indeksov največjih števil. Pri kateri funkciji je bilo (v primerjavi s prvotno) največ sprememb. Zakaj?